**Výzva na predkladanie cenových ponúk**

zákazka postupom podľa § 117 „zákazka s nízkou hodnotou“ v súlade so zákonom

č. 343/2015 Z. z. o verejnom obstarávaní v znení neskorších predpisov

**1.Identifikácia verejného obstarávateľa**

Názov: Základná škola, Slovenských dobrovoľníkov 122/7, Žilina So sídlom : Slovenských dobrovoľníkov 122/7, Žilina

Zastúpená : Mgr. Mária Luptáková   
IČO : 37812980

DIČ: 2021669023

Email: zsbudatin@gmail.com

**Kontaktná osoba vo veciach verejného obstarávania:**

Telefón: 0908469531, 0911901395

Email: zsbudatin@gmail.com

**2. Názov predmetu obstarávania: škola v prírode**

**3. Slovník spoločného obstarávania (CPV): 55110000-4, 55300000-3, 60100000-9**

**4. Opis predmetu obstarávania:**

Zabezpečenie dodávateľa na pobytovú školu v prírode pre 24 žiakov, 2 pedagogických zamestnancov a 1 zdravotníka ZŠ Slovenských dobrovoľníkov 122/7, Žilina. Termín školy v prírode máj-jún 2018 ( 5 dní od pondelka do piatka). Dodávateľ zabezpečí pre žiakov, pedagógov nasledovné služby:

Miesto: maximálne 80 km od Žilina

Ubytovanie: hotelové 2-3 lôžkové izby, WC a sprcha na izbe, pobytový poplatok. Možnosť turistických výletov v blízkom okolí, bez použitia dopravy.

Stravovanie: v objekte hotela, 4xplná penzia 5x denne + nápoj ku každému jedlu

Animátori: 24 hodín za pobyt , animačný program s možnosťou plávania v krytom bazéne

Cestovné poistenie: pre všetkých účastníkov vrátane poistenia storno zájazdu od pondelka polnoci do soboty polnoci t.j. 5 dní.

Doprava: autobusom Žilina-Budatín – ubytovacie zariadenie a späť. Po ceste do školy v prírode zastavenie v meste Prievidza. Po ceste zo školy v prírode zastavenie v meste Kremnica

Zdravotníka: zabezpečenie zdravotníka počas celého pobytu vrátane stravy a ubytovania. Zdravotník musí byť odborne spôsobilý, teda to musí byť človek s príslušným vzdelaním. V zmysle § 5 Legislatíva č. 526/2007 Z. z. ním môže byť lekár, zdravotná sestra, pôrodná asistentka, zdravotnícky záchranár.

**Cenová ponuka musí obsahovať názov a adresu konkrétneho ubytovacie zariadenia**, **doklad o odbornej spôsobilosti zdravotníka.**

Dopravu prosíme na ceniť osobitne - v prípade získania výhodnejšej dopravy

**5. Cena:**

Cena zákazky musí byť stanovená pre predmet zákazky vo formáte:

* ako cena celkom bez DPH,
* výška a sadzba DPH a
* cena celkom vrátane DPH.

Pokiaľ uchádzač nie je platcom DPH, tak na túto skutočnosť v ponuke upozorní.

Cena musí zahŕňať všetky náklady uchádzača súvisiace s predmetom obstarávania.

Objednávateľ požaduje poskytnutie ubytovanie, stravy, poistenie pre 2 pedagogických zamestnancov zdarma.

**6. Predpokladaná hodnota zákazky: 3080,00 bez DPH**

**7. Rozdelenie predmetu**: ÁNO – s dopravou a bez dopravy

**8. Možnosť predloženia variantných riešení**: ÁNO – s dopravou a bez dopravy

**9. Trvanie zmluvy alebo lehota dodania: máj-jún 2018**

**10. Lehota viazanosti ponúk: do 30.6. 2018**

**11. Lehota na predkladanie ponúk:**

* lehota na predkladanie ponúk je do: 27.11.2017 len poštou alebo osobne. V prípade doručenia poštou musí byť ponuka v stanovenej lehote doručená na adresu: Základná škola Slovenských dobrovoľníkov 122/7, Žilina-Budatín, 01003.Dátum poštovej pečiatky nie je rozhodujúci. Po uplynutí lehoty na predkladanie ponúk nie je možné predložené ponuky odvolať. Ponuky po predložení nemožno meniť ani dopĺňať. Po uplynutí lehoty na predkladanie ponúk je zmena alebo doplnenie ponuky vylúčená. Prípadná oprava zrejmých chýb a nesprávností, ktoré vznikli pri vyhotovení ponuky je možná aj po uplynutí lehoty na podávanie ponúk;
* ponuky sa predkladajú v slovenskom jazyku a v mene EUR; obálka musí byť zreteľne označená nápisom **„Obstarávanie – neotvárať!“,** ako aj obchodným menom a sídlom obstarávateľa a uchádzača.

**12. Podmienky účasti uchádzačov:**

**12.1 Osobné postavenie**

Uchádzač musí spĺňať podmienky účasti týkajúce sa osobného postavenia podľa § 32 ods. 1 písm. e) zákona č.343/2015 Z. z. o verejnom obstarávaní a preukázať ich splnenie dokladmi podľa § 32 ods. 2 písm. e) alebo ekvivalentnými dokladmi v originálnom vyhotovení alebo ako fotokópiu tohto dokladu – **doklad o oprávnení uskutočňovať práce, ktoré sú predmetom tejto zákazky.**

**12.2 Návrh na plnenie kritérií – vyplnená Súťažná ponuka**

**12.3 Podpísaná zmluva o obstaraní zájazdu**

**13. Kritéria na hodnotenie ponúk:**

Najnižšia celková cena zákazky v eur s DPH

**14. Podmienky financovania:**

**15. Typ zmluvy: Zmluva o obstaraní zájazdu.**

**16. Doplňujúce informácie:**

1. Spôsob výberu najvhodnejšej ponuky: Verejný obstarávateľ vymenuje komisiu verejného obstarávateľa na vyhodnotenie ponúk.
2. Lehota na oznámenie víťaznej ponuky: Verejný obstarávateľ oznámi úspešnému uchádzačovi v lehote do 10 pracovných dní od vyhodnotenia ponúk, že jeho ponuku prijíma, neúspešnému uchádzačovi oznámi v lehote, že jeho ponuku neprijal.
3. Verejný obstarávateľ určí víťazného uchádzača za podmienok: splnil všetky podmienky účasti a ponúkol najnižšiu cenu za uskutočnenie predmetu zákazky.
4. Verejný obstarávateľ si vyhradzuje právo meniť podmienky obstarávania alebo obstarávanie zrušiť v prípade ak:
   * ani jedna z predložených ponúk nebude zodpovedať požiadavkám stanovených v tejto výzve;
   * sa zmenili okolnosti, za ktorých bolo toto obstarávanie vyhlásené;
   * ponuka uchádzačov bude vyššia ako predpokladaná cena obstarávania;
   * nebude predložená ani jedna ponuka.
5. Uchádzači nemajú nárok na náhradu nákladov spojených s účasťou na tomto obstarávaní.
6. Verejný obstarávateľ si vyhradzuje právo odmietnuť všetky predložené ponuky.

V Žiline, dňa 13.11.2017

*Podpis štatutára*

Prílohy:

Príloha č. 1 Návrh na plnenie kritérií

Príloha č. 2 Zmluva